Maantiepyöräilyn klassikot

Maantiepyöräilyn klassikot ovat arvostetuimpia yksipäiväisiä kilpailuja maantiepyöräilyn kilpailukalenterissa. Suurin osa näistä läntisessä Euroopassa ajettavista kilpailuista on ollut ohjelmassa jo vuosikymmeniä, vanhimmat 1800-luvulta asti. Kilpailut pidetään osapuilleen samoihin aikoihin joka vuonna.

Suurin osa klassikoista kuului vuosina 2005–2008 kansainvälisen pyöräilyliiton pyörittämään UCI ProTouriin, 2009–2010 UCI World Rankingiin ja vuodesta 2011 UCI World Touriin. Tämä kilpailukiertue sisältää myös pidempiä etappiajoja kuten Italian, Ranskan ja Espanjan ympäriajot, Pariisi–Nizza-ajon, Dauphiné Libérén sekä yksipäiväisiä ei-klassikkoajoja. ProTour korvasi maantiepyöräilyn maailmancupin, joka koostui pelkästään yksipäiväisistä ajoista.

Viime aikoina viidestä kaikkein arvostetuimmasta klassikosta on alettu puhua 'monumentteina'.
pienoiskuva|Ronde van Vlaanderen käynnissä huhtikuussa 2007.

Monumentit
Milano – San Remo (Italia) – vuoden ensimmäinen klassikko, italiaksi La Primavera (kevät), ajetaan yleensä maaliskuun lopulla. Ajettiin ensimmäistä kertaa 1907.
Ronde van Vlaanderen (Belgia) – ensimmäinen 'kevätklassikko', ajetaan huhtikuun alussa. Ensimmäistä kertaa 1913.
Pariisi–Roubaix (Ranska) – La Reine ("Klassikoiden kuningatar") tai l'Enfer du Nord ("Pohjoisen helvetti") sai alkunsa jo vuonna 1896 ja ajetaan viikko Ronde van Vlaanderenin jälkeen.
Liège–Bastogne–Liège (Belgia) – La Doyenne, tämä klassikoista vanhin (vuodesta 1892), ajetaan huhtikuun lopulla. 
Giro di Lombardia (Italia) – tunnetaan myös nimellä "Putoavien lehtien ajo", ajetaan lokakuussa.
Vain kolme ajajaa, kaikki belgialaisia, on voittanut kaikki 'monumentit': Roger De Vlaeminck, Rik Van Looy ja Eddy Merckx. Neljä muuta monumenttia voittanut irlantilainen Seán Kelly jäi täpärästi tämän joukon ulkopuolelle sijoituttuaan Flanderin ympäriajossa toiseksi kolmeen otteeseen (1984, 1986 ja 1987).

 Viime vuosien voittajia 
 Vuosi  Milano – San Remo  Ronde van Vlaanderen  Pariisi–Roubaix  Liège–Bastogne–Liège  Giro di Lombardia2023 Mathieu van der Poel Tadej Pogačar Mathieu van der Poel Remco Evenepoel Tadej Pogačar2022 Matej Mohoric Mathieu van der Poel Dylan van Baarle Remco Evenepoel Tadej Pogačar2021 Jasper Stuyven Kasper Asgreen Sonny Colbrelli Tadej Pogačar Tadej Pogačar2020 Wout van Aert Mathieu van der Poel peruttu koronaviruspandemian takia Primož Roglič Jakob Fuglsang 2019 Julian Alaphilippe Alberto Bettiol Philippe Gilbert Jakob Fuglsang Bauke Mollema 2018 Vincenzo Nibali Niki Terpstra Peter Sagan Bob Jungels Thibaut Pinot 2017 Michał Kwiatkowski Philippe Gilbert Greg Van Avermaet Alejandro Valverde Vincenzo Nibali 2016 Arnaud Démare Peter Sagan Mathew Hayman Wout Poels Esteban Chaves 2015 John Degenkolb Alexander Kristoff John Degenkolb Alejandro Valverde Vincenzo Nibali 2014 Alexander Kristoff Fabian Cancellara Niki Terpstra Simon Gerrans Daniel Martin 2013 Gerald Ciolek Fabian Cancellara Fabian Cancellara Daniel Martin Joaquim Rodríguez 2012 Simon Gerrans Tom Boonen Tom Boonen Maksim Iglinski Joaquim Rodríguez 2011  Matthew Goss  Nick Nuyens Johan Van Summeren Philippe Gilbert Oliver Zaugg 2010 Óscar Freire Fabian Cancellara  Fabian Cancellara  Aleksandr Vinokurov Philippe Gilbert 2009  Mark Cavendish  Stijn Devolder Tom Boonen Andy Schleck Philippe Gilbert 2008 Fabian Cancellara  Stijn Devolder Tom Boonen Alejandro Valverde Damiano Cunego 2007  Óscar Freire  Alessandro Ballan  Stuart O'Grady  Danilo Di Luca Damiano Cunego 2006  Filippo Pozzato  Tom Boonen  Fabian Cancellara  Alejandro Valverde Paolo Bettini  2005  Alessandro Petacchi  Tom Boonen  Tom Boonen  Aleksandr Vinokurov Paolo Bettini 2004  Óscar Freire  Steffen Wesemann  Magnus Bäckstedt  Davide Rebellin Damiano Cunego  2003 Paolo Bettini  Peter Van Petegem Peter Van Petegem  Tyler Hamilton Michele Bartoli  2002 Mario Cipollini  Andrea Tafi  Johan Museeuw  Paolo Bettini  Michele Bartoli  2001 Erik Zabel  Gianluca Bortolami  Servais Knaven  Oscar Camenzind Danilo Di Luca 2000 Erik Zabel  Andrei Tchmil  Johan Museeuw  Paolo Bettini  Raimondas Rumšas  1999 Andrei Tchmil  Peter Van Petegem  Andrea Tafi  Frank Vandenbroucke  Mirko Celestino  1998 Erik Zabel  Johan Museeuw  Franco Ballerini  Michele Bartoli  Oscar Camenzind  1997 Erik Zabel  Rolf Sørensen  Frédéric Guesdon Michele Bartoli  Laurent Jalabert  1996 Gabriele Colombo  Michele Bartoli  Johan Museeuw  Pascal Richard  Andrea Tafi  1995 Laurent Jalabert  Johan Museeuw  Franco Ballerini  Mauro Gianetti  Gianni Faresin  1994 Giorgio Furlan  Gianni Bugno Andrei Tchmil  Jevgeni Berzin  Vladislav Bobrik  1993 Maurizio Fondriest  Johan Museeuw  Gilbert Duclos-Lassalle  Rolf Sørensen Pascal Richard  1992 Seán Kelly  Jacky Durand  Gilbert Duclos-Lassalle  Dirk de Wolf  Tony Rominger  1991 Claudio Chiappucci  Edwig van Hooydonck  Marc Madiot  Moreno Argentin Seán Kelly  1990 Gianni Bugno  Moreno Argentin  Eddy Planckaert Eric van Lancker  Gilles Delion 

 Muut klassikot
Gent–Wevelgem (Belgia) – ensimmäisen kerran 1934, ajettu perinteisesti Ronde Van Vlaanderenin ja Pariisi–Roubaix'n välissä 
Amstel Gold Race (Alankomaat) – tämä 1966 aloitettu kilpailu ajetaan yleensä huhtikuun puolessavälissä.
La Flèche Wallonne (Belgia) – "Vallonian nuoli" sijoittuu yleensä Amstel Goldin ja Liège–Bastogne–Liègen väliin. Ajettiin ensi kertaa 1936.
Eschborn-Frankfurt City Loop (Saksa), aiemmin Rund um den Henninger Turm, ajetaan vappuna, ensimmäinen kilpailu 1962. 
Clásica de San Sebastián (San Sebastian Classic) (Espanja), ajetaan yleensä heinä-elokuun vaihteessa, ensimmäisen kerran 1981.
Pariisi–Bryssel (Ranska/Belgia), ensimmäisen kerran jo 1893, ajettiin aiemmin keväällä, vuodesta 1973 syyskuulla.
Pariisi–Tours (Ranska), ensimmäisen kerran 1896, ajetaan lokakuussa.

Joitakin entisiä klassikkoajoja ei enää ajeta, muun muassa äärimmäisen raskasta, 560 kilometrin pituista yksipäiväistä Bordeaux–Pariisia, joka oli ohjelmassa 1891–1988. Nykyisin amatöörikilpailuna ajettava, vuonna 1914 aloitettu Züri-Metzgete (eli Zürichin mestaruus) kuului ammattilaisten kalenteriin vuoteen 2006 saakka.

*